钦定古今图书集成/明伦汇编/闺媛典/第316卷 > 皇清四十九 > 宗弘祚妻黄氏
## 钦定古今图书集成/明伦汇编/闺媛典/第316卷 > 皇清四十九 > 宗弘祚妻黄氏

按《扬州府志》：“黄氏，如皋人，宗弘祚妻也。年二十，适宗，夫亡，哭几绝，时年二十八。终身茹蔬五十五年，不窥户外，日惟教督子女，毕祖姑与姑之丧，贫能成礼。凡营四殡，毕四婚嫁，皆为人所难。后迁至北周庄，会兵兴，率女媳家水滨，诫曰：‘事急可自溺，迟恐求死不可得也’。” 其贞毅类如此。抚孤子宗祧，为名诸生，以文章孝友著。